laion/Wikipedia-Exotic huggingface dataset:
পেনাল্টি কিক

অ্যাসোসিয়েশন ফুটবলে পেনাল্টি কিক (ইংরেজি: Penalty kick; পেনাল্টি বা স্পট কিক নামেও পরিচিত) হল এক ধরনের ডাইরেক্ট ফ্রি কিক, যা গোলপোস্টের ১২ গজ (প্রায় ১১ মিটার) দূরে অবস্থিত পেনাল্টি দাগ থেকে নেওয়া হয়। পেনাল্টি কিক সাধারণ খেলা চলাকালে নেওয়া হয়। যখন কোনো খেলোয়াড় নিজেদের পেনাল্টি অঞ্চলের মধ্যে প্রতিপক্ষের খেলোয়াড়কে ফাউল করে, তখন প্রতিপক্ষ দলকে পেনাল্টি কিক দেওয়া হয়। এটি পেনাল্টি শুটআউটের মতই। তবে নিয়মে সামান্য পার্থক্য রয়েছে। অধিকাংশ সময়েই পেনাল্টি কিক গোলে পরিণত, তা সেটি বিশ্বমানের গোলরক্ষকের বিরুদ্ধেই হোক না কেন। পেনাল্টি কিকে বলে বাধাদান করার পর বল মাঠের ভেতরে থাকলে সেখান থেকেই খেলা শুরু হয়ে যায়। পেনাল্টি শুটআউটে কোনো খেলোয়াড় গোল করলে সেই গোলটি তার মোট গোলের হিসাবের মধ্যে ধরা না হলেও, পেনাল্টি কিক থেকে করা গোল খেলোয়াড়ের গোলের হিসাবের মধ্যে ধরা হয়। খেলা চলাকালে যদি কোনো খেলোয়াড় নিজেদের পেনাল্টি অঞ্চলের (সাধারণত “পেনাল্টি বক্স” বা “১৮-গজের বক্স” নামে পরিচিত) মধ্যে প্রতিপক্ষের খেলোয়াড়কে ফাউল করে, তখন প্রতিপক্ষ দলকে পেনাল্টি কিক দেওয়া হয়। রেফারি তার বাঁশি বাজিয়ে এবং পেনাল্টি দাগের দিকে ইশারা করে পেনাল্টি কিক নির্দেশ করে থাকেন। পেনাল্টি বক্সের ভেতরে থাকা পেনাল্টি দাগ থেকে পেনাল্টি কিক নেওয়া হয়। যিনি পেনাল্টি কিক নেবেন তাকে রেফারি এবং গোলরক্ষকের কাছে পরিষ্কারভাবে পরিচিত হতে হয়। পেনাল্টি কিক নেওয়ার সময় দায়িত্বে থাকা গোলরক্ষক এবং যিনি পেনাল্টি কিক নিচ্ছেন তিনি ছাড়া অন্য খেলোয়াড়দের অবস্থান হবে: মাঠের ভেতরে। পেনাল্টি অঞ্চল এবং আর্কের বাহিরে। পেনাল্টি দাগের পেছনে। পেনাল্টি দাগ থেকে দূরত্ব হবে কমপক্ষে দশ গজ (৯.১৫ মিটার)। খেলোয়াড়রা নিজ নিজ অবস্থান গ্রহণ করার পর রেফারি কিক নেওয়ার নির্দেশ দেন। বলে কিক করার সাথে সাথে স্বাভাবিক নিয়মে খেলা শুরু হয়ে যায়। ফলে এ সময় অন্যান্য খেলোয়াড়রাও পেনাল্টি অঞ্চলের ভেতরে প্রবেশ করতে পারেন। অনেক সময় বল গোলরক্ষকের কাছে বাধাপ্রাপ্ত হয়ে বা ক্রসবারে লেগে ফিরে আসে। এ সময় যদি গোল হয় তবে তা পেনাল্টি গোল হিসেবে ধরা হয় না। বলটি যদি ক্রসবারে লেগে ফিরে আসে তাহলে যিনি কিক নিয়েছেন তিনি বলটি দ্বিতীয়বার স্পর্শ করতে পারেন না, যতক্ষন না অন্য কোনো খেলোয়াড় তা স্পর্শ করছে, অবশ্য বলটি যদি গোলরক্ষকের গায়ে লেগে ফিরে আসে তবে তিনি তা স্পর্শ করতে পারেন। পেনাল্টি কিক হল এক ধরনের ডাইরেক্ট ফ্রি কিক। এর থেকে একটি গোল সরাসরি হয়ে যেতে পারে। যদি কোনো গোল না হয়, তবে স্বাভাবিক নিয়মেই খেলা চলতে থাকে। যে দল পেনাল্টি কিক নিচ্ছে, পেনাল্টি কিক থেকে সে দলের সরাসরি ওন গোল (আত্মঘাতী গোল) হওয়ার তেমন কোনো সম্ভাবনা নেই। কারণ এমনটা ঘটার জন্য কিক নেওয়ার পর বলটিকে ক্রসবারে লেগে ফিরে এসে পুরো মাঠ পাড়ি দিয়ে কিক গ্রহণকারী দলের গোলপোস্টে ঢুকে যেতে হবে, যা একটি অত্যন্ত অপছন্দনীয় দৃশ্য। যদি এমনটা হয় তবে তা হবে ওন গোল, আর যদি বল গোলপোস্টে না ঢুকে পাশ কাটিয়ে চলে যায় তবে প্রতিপক্ষ দলকে কর্ণার কিক দেওয়া হবে। ট্যাপ পেনাল্টি ম্যাচ চলাকালে পেনাল্টি গোল হলে তা পয়েন্ট টেবিলে হিসাব হয় না। শুধুমাত্র পয়েন্ট হিসেবে তিন পয়েন্ট পাবে দলটি। ফুটবল আইনের ইতিহাস – ১৮৬৩ থেকে বর্তমান ওয়েব্যাক মেশিনে আর্কাইভকৃত ৩০ অক্টোবর ২০১২ তারিখে
ফার ইস্টার্ন গেমস

ফার ইস্টার্ন গেমস (এছাড়াও ফার ইস্টার্ন চ্যাম্পিয়নশিপ গেমস হিসাবে পরিচিত) একটি এশীয় ছোট বহু-ক্রীড়া প্রতিযোগিতার যাকে এশিয়ান গেমসের অগ্রদূত হিসেবে বিবেচনা করা হয়। ১৯১৩ সালে, এলউড ব্রাউন, ফিলিপাইন অ্যাথলেটিক অ্যাসোসিয়েশন এবং ম্যানিলা কার্নিভ্যালের গেম সভাপতি, চীন ও জাপানে "ফার ইস্টার্ন অলিম্পিক গেমস" তৈরির প্রস্তাব দেয়। সেই সাময়ে গভর্নর জেনারেল উইলিয়াম ক্যামেরুন ফোর্বস (১৯১১ - ১৯১৩) থেকে ফিলিপাইন অপেশাদার অ্যাথলেটিক অ্যাসোসিয়েশনের সভাপতি ছিলেন। গভর্নর জেনারেল ফোর্বস ফার ইস্টার্ন অলিম্পিক এসোসিয়েশন গঠন করেন। প্রথম ফার ইস্টার্ন চ্যাম্পিয়নশিপ গেমস ফেব্রুয়ারি ৪, ১৯১৩ এ মালাটে, ম্যানিলা, ফিলিপাইন দ্বীপের কার্নিভ্যাল গ্রাউন্ডে (এখন রিজাল মেমোরিয়াল স্পোর্টস কমপ্লেক্স) অনুষ্ঠিত হয়। এছাড়া ফোর্বস একমাত্র ছিলেন যিনি আনুষ্ঠানিকভাবে গেমসের উদ্ধোধন করেন। ছয়টি দেশে আট দিনের প্রথম গেমসে অংশগ্রহণ করে: ফিলিপাইন দ্বীপপুঞ্জ, চীন প্রজাতন্ত্র, জাপান সাম্রাজ্য, ব্রিটিশ ইস্ট ইন্ডিজ (মালয়েশিয়া), থাইল্যান্ড কিংডম এবং ব্রিটিশ উপনিবেশ হংকং। ১৯১৫ সালে, যখন এটি সাংহাই, চীনে অনুষ্ঠিত হয় তখন এর নাম পরিবর্তন করে ফার ইস্টার্ন চ্যাম্পিয়নশিপ গেমস রাখা হয় এবং অ্যাসোসিয়েশনের নাম ফার ইস্টার্ন অ্যাথলেটিক অ্যাসোসিয়েশন রাখা হয়। গেমস প্রতি দুই বছর অন্তর অনুষ্ঠিত হত, ১৯২৯ ছাড়া। এফইএএ সময় পরিবর্তন করে চার করার সিদ্ধান্ত নেয় এবং ফিলিপিনের দ্বীপপুঞ্জ ১৯৩৪ সালের দশম গেমসের স্বাগতিক হয়। ১৯৩৪ সালে এফইসিজিতে ডাচ ইস্ট ইন্ডিজ (ইন্দোনেশিয়া) যোগদান করে। সেপ্টেম্বর ১৯৩৭ সালে, জাপান মার্কো পোলো সেতু ঘটনা কারণে চীন আক্রমণ করে এবং দ্বিতীয় সিনো জাপানি যুদ্ধ শুরু হয় (পরে যা দ্বিতীয় বিশ্বযুদ্ধের অংশ হয়ে ওঠে), এর ফলে ১৯৩৮ সালের পূর্বপরিকল্পিত গেমস বাতিল করা হয়। এশীয় গেমস ইস্ট এশিয়ান গেমস দক্ষিণ এশীয় গেম্‌স ফার ইস্টার্ন চ্যাম্পিয়নশিপ গেমস ওয়েব্যাক মেশিনে আর্কাইভকৃত ২৩ মে ২০১১ তারিখে ছবিতে ফার ইস্টার্ন চ্যাম্পিয়নশিপ গেমস ওয়েব্যাক মেশিনে আর্কাইভকৃত ৬ জুন ২০১১ তারিখে জাপান, চীন এবং ফার ইস্টার্ন চ্যাম্পিয়নশিপ গেমস ৬ষ্ঠ ফার ইস্টার্ন চ্যাম্পিয়নশিপ গেমস[স্থায়ীভাবে অকার্যকর সংযোগ] ফার ইস্টার্ন চ্যাম্পিয়নশিপ গেমসে ফিলিপাইন দল বাস্কেটবলের ফলাফলের সংক্ষিপ্ত বিবরণ গেমসের একটি সংক্ষিপ্ত ইতিহাস
আতিকুল হক চৌধুরী

আতিকুল হক চৌধুরী (জন্ম: ১৫ ডিসেম্বর, ১৯৩১ - মৃত্যু: ১৭ জুন, ২০১৩) বাংলাদেশের প্রখ্যাত নাট্যকার, পরিচালক, শিক্ষক ও সাংস্কৃতিক ব্যক্তিত্ব। কাজের স্বীকৃতি স্বরূপ তিনি বাংলা একাডেমী পুরস্কার, জাতীয় চলচ্চিত্র পুরস্কার, বিটিভির সেরা প্রযোজকসহ অসংখ্য পুরস্কার পেয়েছেন। আতিকুল হক চৌধুরীর পৈতৃক বাড়ি বরিশাল জেলার উলানীয় জমিদার বাড়িতে। তিনি জন্মগ্রহণ করেন ভোলায় তার নানা বাড়িতে। আতিকুল হক চৌধুরীর স্ত্রীর নাম জোহরা বেগম। তাদের এক ছেলে ও এক মেয়ে। ১৯৬০ সালে রেডিও পাকিস্তানে যোগ দেওয়ার মাধ্যমে তিনি কর্মজীবন শুরু করেন। তিনি ১৯৬৬ সালে বাংলাদেশ টেলিভিশনে যোগ দেন । বাংলাদেশ টেলিভিশনে সর্বশেষ তিনি উপমহাপরিচালক ছিলেন। এরপর তিনি বেসরকারি একুশে টেলিভিশনের উপদেষ্টা হিসেবে কাজ করেন। এছাড়া জাহাঙ্গীরনগর বিশ্ববিদ্যালয়ের নাট্যকলা বিভাগেও তিনি ১১ বছর শিক্ষকতা করেছেন। দুরবিন দিয়ে দেখুন নীলনকশার সন্ধানে সুখের উপমা বাবার কলম কোথায় জলাশয় কত দূর বাবার কলম কোথায় বৃষ্টিবালিকা বাংলা একাডেমী পুরস্কার জাতীয় চলচ্চিত্র পুরস্কার বিটিভির সেরা পরিচালক জাতীয় টেলিভিশন পুরস্কার, ১৯৭৬ "দৈনিক প্রথম আলো, "আতিকুল হক চৌধুরী আর নেই"| তারিখ: ১৭-০৬-২০১৩"। ২০২০-০৭-০৭ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  "বিডিনিউজ ২৪ ডট কম"। ২০ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।  "বাংলানিউজ ২৪ ডট কম"। ২০ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।  দৈনিক কালের কন্ঠ[স্থায়ীভাবে অকার্যকর সংযোগ]
মালয় দ্বীপপুঞ্জ

মালয় দ্বীপপুঞ্জ পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় ইন্দো-অস্ট্রেলীয় দ্বীপপুঞ্জ, বা ইন্দো-এশীয় দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি। মালয় দ্বীপপুঞ্জ বিষুবরেখা বরাবর পূর্ব-পশ্চিমে প্রায় ৬,১০০ কিলোমিটার পর্যন্ত বিস্তৃত এবং উত্তর-দক্ষিণে এর সর্বোচ্চ প্রস্থ প্রায় ৩,৫০০ কিলোমিটার। প্রশান্ত ও ভারত মহাসাগরের মাঝে অবস্থিত এই দ্বীপপুঞ্জের বেশ কয়েকটি সাগর রয়েছে, যথা, সুলু, সেলেবিস, বান্দা, মালুকু, জাভা, ফ্লোরেস এবং সাভু। Moores, Eldridge M.; Fairbridge, Rhodes Whitmore (১৯৯৭)। Encyclopedia of European and Asian regional geology। Springer। পৃষ্ঠা 377। আইএসবিএন 0-412-74040-0। সংগ্রহের তারিখ ৩০ নভেম্বর ২০০৯।  Wallace, Alfred Russel (১৮৬৯)। The Malay Archipelago। London: Macmillan and Co। পৃষ্ঠা 16। Chapter II. Singapore. ...The native Malays are usually fishermen and boatmen...  Department of Economic and Social Affairs Population Division (২০০৬)। "World Population Prospects, Table A.2" (PDF)। 2006 revision। United Nations: 37–42। সংগ্রহের তারিখ ২০০৭-০৬-৩০।  Malay Archipelago, এনসাইক্লোপিডিয়া ব্রিটানিকা, ১৭ জুন ২০১৩ তারিখে সংগৃহীত
ফার ইস্টার্ন গেমসে ফুটবল

ফার ইস্টার্ন চ্যাম্পিয়নশিপ গেমসের ফুটবল এশিয়ার একমাত্র প্রধান আন্তর্জাতিক ফুটবল প্রতিযোগিতার ছিল প্রাক দ্বিতীয় বিশ্বযুদ্ধের আগে। এটি, চীন, জাপান ও ফিলিপাইনের মধ্যে প্রতিযোগিতা ছিল, পরে ১৯৩৪ সালে এই টুর্নামেন্টের সর্বশেষ সংস্করণে ডাচ ইস্ট ইন্ডিজ যোগদান করে। ফার ইস্টার্ন গেমস (চীনা) 远东运动会资料库 (ফার ইস্টার্ন গেমস ডাটাবেজ) আরএসএসএসএফ.কম এ-ফার ইস্টার্ন গেমস ফুটবলের সংক্ষিপ্ত বিবরণ
অস্ট্রেলেশিয়া

অস্ট্রেলেশিয়া (ইংরেজি- Australasia) একটি প্রশান্ত মহাসাগরীয় ভৌগোলিক অঞ্চল। অস্ট্রেলিয়া, নিউজিল্যান্ড, নিউ গিনি ও তৎসংলগ্ন কিছু প্রশান্ত মহাসাগরীয় দ্বীপপুঞ্জ নিয়ে অস্ট্রেলেশিয়া অঞ্চলটি গঠিত। অঞ্চলটি ওশেনিয়া মহাদেশের অন্তর্গত। শব্দটি সর্বপ্রথম ১৭৫৬ সালে শার্ল দি ব্রসি কর্তৃক ব্যবহৃত হয়; তার Histoire des navigations aux terres australes নামক বইয়ে। শব্দটির আক্ষরিক অর্থ এশিয়ার দক্ষিণ প্রান্ত (লাতিন: অস্ট্রাল = দক্ষিণ প্রান্ত)। অস্ট্রালেশিয়া, পলিনেশিয়া ও মাইক্রোনেশিয়া হতে পৃথক। এটি ভারতের সাথে একই ইন্দো-অস্ট্রেলীয় পাতের উপর অবস্থিত। উইকিমিডিয়া কমন্সে Australasia সম্পর্কিত মিডিয়া দেখুন। "Australasia"। Encyclopædia Britannica Eleventh Edition। ২০০৭-০২-২১ তারিখে মূল থেকে আর্কাইভ করা। সংগ্রহের তারিখ ২০০৯-০৪-১০।
দ্য মালয় আর্কিপেলাগো

দ্য মালয় আর্কিপেলাগো (The Malay Archipelago) প্রখ্যাত ব্রিটিশ প্রকৃতিবিদ আলফ্রেড রাসেল ওয়ালেস রচিত মালয় দ্বীপপুঞ্জের প্রাকৃতিক ইতিহাস ও সে অঞ্চলে তার বৈজ্ঞানিক অভিযাত্রার একটি অনন্য গ্রন্থ। ১৮৫৪ থেকে ১৮৬২, এই দীর্ঘ আট বছরে মালয় দ্বীপপুঞ্জে (নিউ গিনি এবং তৎকালীন ডাচ ইস্ট ইন্ডিজ: বর্তমান মালয়েশিয়া, সিঙ্গাপুর ও ইন্দোনেশিয়ার দ্বীপসমূহ) তার বৈজ্ঞানিক অভিযাত্রায় ওয়ালেস যেসব নতুন নতুন প্রজাতি দেখেছেন এবং যেসব বিচিত্র অভিজ্ঞতা লাভ করেছেন তার প্রাঞ্জল বর্ণনা দিয়েছেন বইটিতে। ১৮৬৯ সালে দুই খণ্ডে বইটি প্রকাশিত হয়। অসুস্থতার জন্য ওয়ালেস বইটি প্রকাশে দেরি করেন। তাছাড়া নতুন যেসব নমুনা ওয়ালেস সঙ্গে করে এনেছিলেন সেগুলোর বিজ্ঞানভিত্তিক বর্ণনা করারও প্রয়োজন ছিল। ঊনবিংশ শতাব্দীতেই তুমুল জনপ্রিয় এ বইটির দশটি সংস্করণ বের হয়। তারপর থেকে অসংখ্যবার বইটির পুণর্মূদ্রণ বের করা হয়েছে এবং কমপক্ষে আটটি ভাষায় অনুদিত হয়েছে। গ্রন্থটিতে ওয়ালেস দীর্ঘ আট বছর যেসব দ্বীপে ভ্রমণ করেছিলেন তার ভৌগোলিক গঠন, প্রকৃতি ও মানুষের জীবনযাত্রা ইত্যাদি সম্পর্কে বিস্তারিত বর্ণনা করেছেন। যেসব প্রাণী ও উদ্ভিদের নমুনা তিনি সংগ্রহ করেছিলেন সেগুলোও বিশেষভাবে বর্ণনা করেছেন। একই সাথে ভ্রমণকালে তার বিচিত্র অভিজ্ঞতা, বিভিন্ন সমস্যা আর সেসব সমস্যার সমাধানের পথে তার সাথে যেসব নতুন মানুষের পরিচয় ঘটেছিল তাও উঠে এসেছে। গ্রন্থটির সূচনায় তিনি লিখেছেন, প্রায় ১৪,০০০মাইল (২২,৫৩০ কিমি) তিনি পরিভ্রমণ করেছিলেন আর ১,২৫,৬৬০টি নমুনা সংগ্রহ করেছিলেন। এসব নমুনার বেশিরভাগই ছিল পতঙ্গ (৮৩,২০০টি), বাকি সব ছিল পাখি, সরীসৃপ, স্তন্যপায়ী ইত্যাদির। দ্য মালয় আর্কিপেলাগো সে সময়ের বহু সমালোচক এবং বিভিন্ন বৈজ্ঞানিক, ধর্মীয়, সাধারণ ও ভূগোল-বিষয়ক সাময়িকীর দৃষ্টি আকর্ষণ করেছিল। প্রাথমিকভাবে সমালোচকগণ তার প্রণীত বিভিন্ন মতবাদ ও ধারণার সাথে ভিন্নমত পোষণ করেন। তবে একটি বিষয়ে সবাই একমত হয় যে সে অঞ্চলের ভূগোল, প্রাকৃতিক ইতিহাস আর মানববৈচিত্র্য সম্পর্কে এমন কৌতূহলোদ্দীপক ও সামগ্রিক বিবরণ পূর্বের আর কোন গ্রন্থে দেখা যায় নি। আর ওয়ালেস যে পরিমাণ নমুনা সংগ্রহ করেছিলেন তাও অবিশ্বাস্য। বাণিজ্যিক ও সাহিত্যমূল্য, উভয়ের বিচারে আলফ্রেড রাসেল ওয়ালেস রচিত সর্বাপেক্ষা সফল গ্রন্থটি হল দ্য মালয় আর্কিপেলাগো। "The Malay Archipelago book - map and dedication"। Natural History Museum। সংগ্রহের তারিখ ২০০৯-০৪-১০।  Anon (১৮৬৯)। "Book Reviews: The Malay Archipelago"। Anthropological Review। 7: 310–323।  Anon (March, 1869)। "The Malay Archipelago (Review)"। Journal of the Ethnological Society of London। 1: 81–83।  এখানে তারিখের মান পরীক্ষা করুন: |তারিখ= (সাহায্য) Anon (January, 1870)। "The Malay Archipelago (Review)"। American Quarterly Church Review। 21 (4): 610–611।  এখানে তারিখের মান পরীক্ষা করুন: |তারিখ= (সাহায্য) Murchison, Sir Roderick (July, 1869)। "Wallace's Malay Archipelago"। Proceedings of the Royal Geographical Society। 13: 286–289।  এখানে তারিখের মান পরীক্ষা করুন: |তারিখ= (সাহায্য) Smith, Charles। "Wallace's Most Cited Works"। Western Kentucky University। সংগ্রহের তারিখ ২০০৯-০৪-১০।  উইকিমিডিয়া কমন্সে দ্য মালয় আর্কিপেলাগো সংক্রান্ত মিডিয়া রয়েছে। Papua WebProject: The Malay Archipelago – illustrated edition Google Books: The Malay Archipelago Wallace Online: The Malay Archipelago – text, images, PDF of 1869 and 1890 editions Writings on Wallace: secondary sources, modern and from his own time, with links
আত্মঘাতী গোল

একটি আত্মঘাতী গোল তখনই ঘটে যখন কোনো খেলোয়াড়ের করা গোল তার নিজ দলের বিরুদ্ধেই নিবন্ধিত হয়। এটি আসলে খেলোয়াড়দের রক্ষণাত্মক ভূমিকা পালনের সময় দূর্ঘটনাবশত ঘটে থাকে। খেলাধুলায় এটি সবচেয়ে লজ্জাজনক এবং কৌতুকপূর্ণ ভুল হিসেবে বিবেচিত হয়। ফুটবলে আত্মঘাতী গোল তখন ঘটে যখন কোনো খেলোয়াড় তার নিজ গোলপোস্টের জালেই বল জড়িয়ে বসে এবং গোলটি প্রতিপক্ষ দলের পক্ষে নিবন্ধিত হয়। যদি কোনো খেলোয়াড়ের শট নির্দিষ্ট লক্ষ্যে থেকে কোনো ডিফেন্ডারের গায়ে সামান্য স্পর্শ করে গোলপোস্টের জালে জড়ায় তবে তা আত্মঘাতী গোল হিসেবে বিবেচিত হয় না। কোনো রক্ষণভাগের খেলোয়াড়ের ভুলের কারণে গোল হলেও তা আত্মঘাতী গোল হিসেবে বিবেচিত হয় না। যে খেলোয়াড় আত্মঘাতী গোল করে তাকেই সেই গোলের কৃতিত্ব দেওয়া হয় এবং গোলটিকে ওজি (og) লিখে চিহ্নিত করা হয়। ফুটবলের আইন অনুযায়ী থ্রো-ইন, ফ্রি কিক (ডাইরেক্ট বা ইনডাইরেক্ট), কর্ণার কিক বা গোল কিক থেকে সরাসরি আত্মঘাতী গোল সম্ভব নয়। যদি এমনটা ঘটে তবে আক্রমনকারী দলের পক্ষে কর্ণার কিক দেওয়া হয়। অন্যান্য খেলায় যখন আত্মঘাতী গোল ঘটে তখন তা ফুটবলের আইন অনুযায়ী স্বীকৃত হয় না। ফুটবলে আত্মঘাতী গোলের স্বীকৃতি দেওয়া হয় গোলকারী খেলোয়াড়কে, কিন্তু অন্যান্য খেলায় আক্রমনকারী খেলোয়াড়েরকেই গোলের স্বীকৃতি দেওয়া হয়। আইস হকিতে যদি কোনো খেলোয়াড় আত্মঘাতী গোল করেন তাহলে প্রতিপক্ষ দলের যে খেলোয়াড় সর্বশেষ স্পর্শ করেছেন তাকেই গোলকারী হিসেবে স্বীকৃতি দেওয়া হয়। অবশ্য কখনও কখনও প্রতিপক্ষ দলের যে খেলোয়াড় গোলপোস্টের সবচেয়ে নিকটে থাকে তাকেই গোলকারী হিসেবে স্বীকৃতি দেওয়া হয়।
প্যারিস এয়ার শো

প্যারিস এয়ার শো (ফরাসি: Salon international de l'aéronautique et de l'espace, Paris-Le Bourget) বিশ্বের সবচেয়ে পুরাতন এবং বড় এয়ার শো বলে দাবি করা হয়। যা ১৯০৯ সালে প্রতিষ্ঠিত হয়, বর্তমানে যা বেজোড় বছরগুলোতে উত্তর প্যারিসের ল্যে বৌরগেট এয়াপোর্টে অনুষ্ঠিত হয়। অনুষ্ঠিত হবে, ১৭ থেকে ২৩ জুন, ২০১৩ সালে, যা এই অনুষ্ঠানটির ৫০তম আয়োজন। অনুষ্ঠানটির বিন্যাসন বার্লিনের ফার্নবোরৌ ইন্টারন্যাশনাল এয়ার শো এবং আইএলএ বার্লিন এয়ার শো এর বিন্যাসের মত, দুটোরই পরবর্তী আয়োজন অনুষ্ঠিত হবে ২০১৪ সালে। প্যারিসের এই শুরু হয় চারদিনের পেশাদারী আয়োজনের মাধ্যমে যা জনসাধারণ নয়। এবং তারপর শুক্রবার, শনিবা এবং রবিবার তা শিশুদেরসহ সকল জনসাধারণের জন্য খুলে দেওয়া হয়। প্যারিস এয়ার শো আয়োজন করে থাকে ফরাসি এরোস্পেশ শিল্পের প্রতিনিধি কর্তৃপক্ষ, Groupement des industries françaises aéronautiques et spatiales GIFAS (গিফাস)। গিফাস অনুযায়ী, ২০১১ এর শো বিশ্বের ৮০টি দেশের ১,৫১,৫০০ পেশাদার পরিদর্শক, ২,০৪,০০০ জন সাধারণ পরিদর্শক এবং ৩২৫০ জন সাংবাদিককে আকর্ষণ করেছে। এটি মূলত একটি বাণিজ্যিক আয়োজন যা মূল উদ্দেশ্য হচ্ছে সম্ভাব্য ক্রেতাদের কাছে সামরিক এবং বেসামরিক বিমান প্রদর্শন করা। দাবি করা হয় এটি বিশ্বের সবচেয়ে মর্যাদাপূর্ণ বিমান প্রদর্শনী। এই প্যারিস এয়ার শো এ বিশ্বের সকল মূল বিমান নির্মাতা প্রতিষ্ঠান সহ বিভিন্ন দেশের সামরিক বাহিনীর প্রতিনিধিগণ যোগ দিয়ে থাকেন। "পরবর্তী প্যারিস এয়ার শো"। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৩।  "Chiffres clés (salon 2011)" (পিডিএফ)। ২৭ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০১৩।  উইকিমিডিয়া কমন্সে প্যারিস এয়ার শো সংক্রান্ত মিডিয়া রয়েছে। উইকিমিডিয়া কমন্সে 2007 Paris Air Show সম্পর্কিত মিডিয়া দেখুন। GIFAS, organisers of the Paris Air Show Salon du Bourget, Photo Gallery Live Coverage from the Paris Air Show টেমপ্লেট:International Airshows টেমপ্লেট:Visitor attractions in Paris
ইলমুদ্দিন

ইলম দ্বীন (৪ ডিসেম্বর ১৯০৮ - ৩১ অক্টোবর ১৯২৯), যার নামের বানান আলিমুদ্দিন নামেও লেখা হয়ে থাকেন, ছিলেন একজন পাঞ্জাবি মুসলিম কাঠমিস্ত্রি যিনি রঙ্গিলা রসুল বইটি প্রকাশ করার জন্য মহাশে রাজপাল নামে একজন বই প্রকাশককে হত্যা করেছিলেন। রঙ্গিলা রসুল বইটি মুসলমানদের দ্বারা ইসলামের নবী মুহাম্মদের প্রতি অবমাননাকর বলে বিবেচিত হয়েছিল। এই অপরাধে তাকে মৃত্যুদণ্ড দেওয়া হয়। আলিমুদ্দিন, তার স্বধর্মের অনুসারীদের দৃষ্টিতে গাজীর মর্যাদায় উন্নীত হয়েছিল। পাকিস্তানে, আলিমুদ্দিনের উপর একটি পূর্ণ দৈর্ঘ্যের ফিচার ফিল্ম নির্মিত হয়েছে এবং পাকিস্তান টিভিতে বেশ কয়েকবার প্রদর্শিতও হয়েছে। ইলমুদ্দিনের ট্রায়ালের বিচারক ছিলেন ফররুখ হোসেন।[তথ্যসূত্র প্রয়োজন]</link>[ তথ্যসূত্র প্রয়োজন ] ইলমুদ্দিন পাকিস্তানের ইসলামপন্থীদের মধ্যে বেশ জনপ্রিয় একজন ব্যক্তিত্ব, যারা তাকে ইসলামিক বিশ্বাসের একজন রক্ষক হিসাবে দেখেন, যিনি অন্যায়ভাবে মৃত্যুদণ্ডপ্রাপ্ত হয়েছিলেন এবং এইভাবে একজন শহীদ হয়েছিলেন। তাকে স্মরণ করার উপায় হিসাবে অনেক বই এবং চলচ্চিত্র তৈরি করা হয়েছে। Rumi, Raza (৩০ অক্টোবর ২০১৫)। "Blasphemy it was not"। The Friday Times (newspaper)। সংগ্রহের তারিখ ২২ এপ্রিল ২০১৯।  Gupta, Amit Kumar (১৯৯৭)। "Defying Death: Nationalist Revolutionism in India, 1897-1938" (English ভাষায়): 3–27। জেস্টোর 20488099। ডিওআই:10.2307/3517678। সংগ্রহের তারিখ ৩০ এপ্রিল ২০২২। উদ্ধৃতি শৈলী রক্ষণাবেক্ষণ: অচেনা ভাষা (link) , page 47. Swami, Praveen (৩ জুলাই ২০২২)। "How India's first blasphemy murderer was made Pakistan's model citizen"। The Print।
শরিফ আল-ফারুকি

লেফটেন্যান্ট মুহাম্মদ শরিফ আল-ফারুকি (১৮৯১ – ১৯২০) ছিলেন মসুলের একজন উসমানীয় স্টাফ অফিসার। তিনি জাতিতে আরব ছিলেন। তিনি দামেস্কে অবস্থান নেন। আরব বিদ্রোহে প্রভাব বিস্তারকারী অনেক ঘটনায় তার গুরুত্বপূর্ণ অবদান ছিল। দামেস্কের একটি আরব গুপ্ত সংগঠনের তিনি সদস্য ছিলেন। ১৯১৫ এর শুরুতে ফয়সাল বিন হুসাইনের সাথে প্রথম সাক্ষাতের পর জামাল পাশা এই সংগঠনকে উসমানীয় সাম্রাজ্যের সাথে বিশ্বাসঘাতকতার জন্য সন্দেহ করতে শুরু করেন। ফলে এই সংগঠন ভেঙ্গে দেয়া হয় এবং সদস্যরা আত্মগোপন করেন। আল-ফারুকিকে গেলিপলির যুদ্ধে পাঠানো হয়। ১৯১৫ সালে তিনি রণাঙ্গন পরিত্যাগ করেন। আল-ফারুকি এরপর মিত্রশক্তির পক্ষাবলম্বন করে। ব্রিটিশদের কাছে জরুরি এমন গুরুত্বপূর্ণ তথ্য আছে বলে তিনি দাবি করেন। ব্রিটিশরা এই তথ্য ব্যবহার করে। তার দুর্বল ইংরেজির কারণে অনাকাঙ্ক্ষিত ভুল বোঝাবোঝির সৃষ্টি হত। ব্রিটিশদের কাছে তার সরবরাহকৃত তথ্যে সত্য, মিথ্যার মিশ্রণ থাকত। তিনি নিজেকে গোপন সংগঠন আল-আহদের সদস্য বলে দাবি করতেন। সেসাথে দামেস্কের আরব সেনাবাহিনীর অফিসারদের প্রতিনিধি হিসেবেও দাবি করেন। ম্যাকমোহন-হুসাইন চুক্তির সময়কার দামেস্ক প্রটোকল অনুযায়ী একটি স্বাধীন আরব রাষ্ট্রের দাবিকে সমর্থন করার জন্য তিনি ব্রিটিশদের প্রতি আহ্বান জানান। তিনি দাবি করেন যে এ ক্ষেত্রে দেরি করলে হুসাইন বিন আলী জার্মানি ও উসমানীয়দের সাথে হাত মেলাবেন। আল-ফারুকির দাবিগুলো ব্রিটিশ মিশর পরিকল্পনাকে মজবুত করে তোলে। এতে বলা হয় যে আরব বিশ্ব একটি বিদ্রোহের জন্য প্রস্তুত। মিশর ও অন্যান্য স্থানে অবস্থানরত কিচনারের অনুসারীরা হেনরি ম্যাকমোহনকে হুসাইন বিন আলীর সাথে ঐক্যে উপনীত হতে অনুপ্রাণিত করে। আরবদের বিদ্রোহ ব্রিটিশদের সাথে উসমানীয়দের লড়াইকে সহজ করে তুলবে। এই বিষয়ে ধারাবাহিক আলোচনাগুলোতে আল-ফারুকি নিজেকে মধ্যমণি করে তুলতে সক্ষম হন। A Peace To End All Peace, David Fromkin, Avon Books, New York, 1990
১৯১৩ ফার ইস্টার্ন গেমস

১ম ফার ইস্টার্ন গেমস ম্যানিলা, ফিলিপাইন দ্বীপপুঞ্জ ফেব্রুয়ারি ১৯১৩ সালে অনুষ্ঠিত হয়। কার্নিভ্যাল গ্রাউন্ড, ম্যানিলা  ফিলিপাইন চীন  জাপান অ্যাথলেটিক্স বেসবল বাস্কেটবল ফুটবল সাঁতার টেনিস ভলিবল Sport and Physical Education under Fascistization in Japan Ejmas.com First Far Eastern Games 1913 (Manila) Rsssf.com History of the Far Eastern Athletic Association ওয়েব্যাক মেশিনে আর্কাইভকৃত ২৩ মে ২০১১ তারিখে La84foundation.org Fpok.upi.edu
ইয়াসিন আল-হাশিমি

ইয়াসিন আল-হাশিমি (১৮৮২ – ১৯৩৭) (আরবি : ياسين الهاشمى) ছিলেন ইরাকি রাজনীতিবিদ। তিনি দুই দফায় ইরাকের প্রধানমন্ত্রীর দায়িত্ব পালন করেন। ইরাকের প্রথমদিককার অধিকাংশ নেতার মত তিনিও উসমানীয় সেনাবাহিনীতে অফিসার হিসেবে দায়িত্ব পালন করেন। তার পূর্বসূরি জাফর আল-আসকারির সরকারের অধীনে তিনি তার রাজনৈতিক জীবন শুরু করেন। ১৯২৪ সালের আগস্টে তিনি প্রধানমন্ত্রী হিসেবে জাফর আল আসকারির স্থলাভিষিক্ত হন। আবদ আল-মুহসিন আস-সাদুন তার স্থলাভিষিক্ত হওয়ার আগ পর্যন্ত তিনি মোট দশমাস প্রধানমন্ত্রীর দায়িত্ব পালন করেন। পরবর্তী দশ বছর তিনি বিভিন্ন সরকারি পদে অধিষ্ঠিত ছিলেন। ১৯৩৫ সালে পুনরায় প্রধানমন্ত্রীর দায়িত্ব পান। ১৯৩৬ সালের ৩০ অক্টোবর জেনারেল বকর সিদ্দিকির সামরিক অভ্যুত্থানের পর তিনি ক্ষমতাচ্যুত হন। তিনি অভ্যুত্থানে ক্ষমতাচ্যুত প্রথম ইরাকি প্রধানমন্ত্রী। প্রতিরক্ষামন্ত্রী জাফর আল আসকারি এসময় নিহত হলেও তিনি প্রাণ বাঁচাতে সক্ষম হন। অভ্যুত্থানের পর তিনি দামেস্কে চলে যান। এর দুই মাস পর তিনি দামেস্কে মৃত্যুবরণ করেন। তার বড় ভাই তাহা আল-হাশিমি ১৯৪১ সালে ইরাকের প্রধানমন্ত্রীর দায়িত্ব পালন করেন। ياسِين الهاشِمي in Arab Library
তাহা আল-হাশিমি

তাহা আল-হাশিমি (আরবি : طه الهاشمى) (১৮৮৮ – ১৯৬১) ইরাকের প্রধানমন্ত্রী ছিলেন। ১৯৪১ সালের ১ ফেব্রুয়ারি থেকে ১ এপ্রিল সময়কালে তিনি স্বল্প মেয়াদে দায়িত্ব পালন করেন। রশিদ আলি আল-কাইলানির সরকার ক্ষমতাচ্যুত হওয়ার পর রাজা দ্বিতীয় ফয়সালের অভিভাবক আবদুল্লাহ বিন আলি কর্তৃক তিনি প্রধানমন্ত্রী নিযুক্ত হন। নিহত হওয়ার ভয়ে আবদুল্লাহ দেশ থেকে পালিয়ে গেলে তিনি পদত্যাগ করেন। এরপর রশিদ আলি আল-কাইলানি ক্ষমতায় আসেন। তাহা আল-হাশিমির ছোটভাই ইয়াসিন আল-হাশিমি ১৯২৪ ও ১৯৩৬ সালে ইরাকের প্রধানমন্ত্রী হিসেবে অধিষ্ঠিত ছিলেন।
আন্দ্রেয়া পিরলো

আন্দ্রেয়া পিরলো (জন্ম ১৯ মে ১৯৭৯), একজন ইতালীয় পেশাদার ফুটবলার যিনি সিরি এ-এর ক্লাব জুভেন্টাস এবং ইতালীয় জাতীয় দলের হয়ে খেলেন। তিনি জুভেন্টাস এবং ইতালি উভয় দলের হয়েই মূলত ডিপ-লায়িং প্লেমেকার হিসেবে খেলেন এবং তাকে তার অবস্থানের খেলোয়াড়দের আদর্শ হিসেবে গণ্য করা হয়। খেলার কৌশল, বল নিয়ন্ত্রণ, ড্রিবলিং, অবিশ্বাস্য দৃষ্টি, সৃজনশীলতা এবং নির্ভুল পাসিং দক্ষতার জন্য তিনি সুপরিচিত। এছাড়া তিনি একজন সেট-পিস বিশেষজ্ঞ এবং দূর থেকে শুটিং ও পাসিং-এ দারুণভাবে দক্ষ। তার সতীর্থ ইতালীয় খেলোয়াড়রা তার লম্বা পাস এবং দ্রুত গোল করার সুযোগ তৈরি করে দেয়ার জন্য তার নাম দিয়েছেন “এল’আর্কিতেত্তো” (l'architetto; বাংলা: নির্মাতা)। এছাড়া জুভেন্টাসের সমর্থকরা তাকে ইল প্রফেসর (il professore; বাংলা: প্রফেসর) নামেও ডেকে থাকে। "FIFA World Cup South Africa 2010 – List of Players" (পিডিএফ)। ফিফা। ১৭ মে ২০২০ তারিখে মূল (PDF) থেকে আর্কাইভ করা। সংগ্রহের তারিখ ১৮ জুন ২০১৩।  "Andrea Pirlo"। juventus.com। ৪ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৩।  "Born Again: How the Deep-Lying Midfielder Position is Reviving Careers"। Soccerlens.com। ৩১ জুলাই ২০০৯। সংগ্রহের তারিখ ১৮ জুন ২০১৩।  Dampf, Andrew (২৯ মে ২০০৮)। "Totti is gone, Pirlo becomes the pacesetter for Italy"। Usatoday.Com। সংগ্রহের তারিখ ১৮ জুন ২০১৩।  "Andrea Pirlo"। ১৩ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৩।  "Pirlo: I have all I need here"। ফিফা। ২৩ জুন ২০১২ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৩।  "Grazie Campioni – Andrea "Mozart" Pirlo"। Spaziojuve.it। ২৬ মে ২০১২। ১৩ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৩।  উইকিউক্তিতে আন্দ্রেয়া পিরলো সম্পর্কিত উক্তির সংকলন রয়েছে। উইকিমিডিয়া কমন্সে আন্দ্রেয়া পিরলো সংক্রান্ত মিডিয়া রয়েছে। আন্দ্রেয়া পিরলো - FootballTop.com ইএসপিএন প্রোফাইল Transfermarkt প্রোফাইল সকারবেসে আন্দ্রেয়া পিরলো (ইংরেজি) আন্দ্রেয়া পিরলো – উয়েফা প্রতিযোগিতার রেকর্ড (আর্কাইভ) (ইংরেজি)  আন্দ্রেয়া পিরলো – ফিফা প্রতিযোগিতার রেকর্ড (ইংরেজি) ন্যাশনাল-ফুটবল-টিমস.কমে আন্দ্রেয়া পিরলো (ইংরেজি)
১৯১৫ ফার ইস্টার্ন গেমস

২য় ফার ইস্টার্ন গেমস সাংহাই, চীন প্রজাতন্ত্রে মে ১৯১৫ সালে অনুষ্ঠিত হয়।  ফিলিপাইন চীন  জাপান অ্যাথলেটিক্স বেসবল বাস্কেটবল ফুটবল সাঁতার টেনিস ভলিবল History of the Far Eastern Athletic Association ওয়েব্যাক মেশিনে আর্কাইভকৃত ২৩ মে ২০১১ তারিখে La84foundation.org Second Far Eastern Games 1915 (Shanghai) Rsssf.com Fpok.upi.edu
১৯১৭ ফার ইস্টার্ন গেমস

৩য় ফার ইস্টার্ন গেমস জাপানের টোকিওতে প্রথম বারেরমত মে ১৯১৭ সালে অনুষ্ঠিত হয়।  ফিলিপাইন চীন  জাপান অ্যাথলেটিক্স বেসবল বাস্কেটবল ফুটবল সাঁতার টেনিস ভলিবল History of the Far Eastern Athletic Association ওয়েব্যাক মেশিনে আর্কাইভকৃত ২৩ মে ২০১১ তারিখে La84foundation.org Third Far Eastern Games 1917 (Tokyo) Rsssf.com Fpok.upi.edu
নোভা (বাংলাদেশের ব্যান্ড)

নোভা বাংলাদেশের একটি জনপ্রিয় ব্যান্ড। এর প্রতিষ্ঠাতা সদস্য আহমেদ ফজল করিম। ৮০'র দশকের শেষ ভাগে এই ব্যান্ডের আত্মপ্রকাশ। প্রথম অ্যালবামের নাম আহবান। অ্যালবমের আহবান গান টি তখন ব্যাপক জনপ্রিয়তা পায়। মাদক বিরোধী এই গান সে সময় সরকারের কাছ থেকে বিশেষ পুরস্কার লাভ করে। দ্বিতীয় অ্যালবামে স্থান পায় বেশ কয়েকটি বক্তব্যধর্মী গান। এর মধ্যে একটি ছিল রাজাকারের তালিকা চাই শীর্ষক গান। গান টি পিঙ্ক ফ্লয়েড এর বিখ্যাত গান অ্যানাদার ব্রিক ইন দ্য ওয়াল এর আদলে গাওয়া। "আহবান"(১৯৮৯) "রাজাকারের তালিকা চাই" "স্কুল পলাতক মেয়ে" "ভাইসো" () "নোভা'৯৯ () "ঠিকানা (নোভা অ্যালবাম) ()" (২০০২) "নোভার প্রত্যাবর্তন (Return of the Nova)" (2010) "শক্তি" "ঘৃণা" " খমা" "শেষ দেখা" "ওরা এগারো জন (অ্যালবাম)) ওরা এগারো জন" "ব্যাথা" "ঘরে ঘরে উৎসবে ব্যান্ড নোভা"। Dainik Destiny। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৩।